ᱟᱛᱨᱟᱭ ᱜᱟᱰᱟ

ᱟᱛᱨᱟᱭ ᱜᱟᱰᱟ (ᱟᱛᱨᱮᱭᱤ ᱱᱟᱹᱭ ᱧᱩᱛᱩᱢᱛᱮ ᱦᱚᱸ ᱚᱞ ᱦᱳᱭᱳᱜᱼᱟ (Bengali: আত্রাই/আত্রেয়ী নদী, translit. ātrāi/ātrēẏī nadī ) ᱫᱚ ᱯᱚᱪᱷᱤᱢ ᱵᱟᱝᱞᱟ ᱟᱨ ᱵᱟᱝᱞᱟᱫᱮᱥ ᱨᱮᱭᱟᱜ ᱠᱚᱣᱮ ᱦᱤᱸᱥ ᱨᱮ ᱞᱤᱸᱜᱤᱱ ᱠᱟᱱᱟ ᱾ ᱥᱮᱫᱟᱭ ᱚᱠᱛᱚ ᱨᱮ ᱱᱟᱹᱭ ᱫᱚ ᱟᱛᱨᱮᱭᱤ ᱧᱩᱛᱩᱢ ᱛᱮ ᱩᱯᱨᱩᱢ ᱞᱮᱱᱟ ᱟᱨ ᱢᱟᱨᱮᱱᱟᱜ ᱵᱷᱟᱨᱚᱛ ᱨᱮᱭᱟᱜ ᱵᱟᱨᱭᱟ ᱥᱚᱸᱥᱠᱨᱤᱛ ᱢᱟᱦᱟᱠᱟᱵᱽᱭᱚ ᱢᱩᱫᱽᱨᱮ ᱢᱤᱫᱴᱟᱝ ᱢᱟᱦᱟᱵᱷᱟᱨᱚᱛ ᱨᱮ ᱚᱞ ᱢᱮᱱᱟᱜᱼᱟ ᱾ᱱᱚᱶᱟ ᱫᱚ ᱡᱳᱨᱟᱯᱟᱱᱤ ᱜᱟᱰᱟ ᱯᱷᱩᱞᱮᱥᱣᱚᱨᱤ ᱜᱟᱰᱟ ᱟᱨ ᱠᱟᱨᱟᱛᱳᱭᱟ ᱜᱟᱰᱟ ᱥᱟᱞᱟᱜ ᱥᱮᱞᱮᱫ ᱟᱠᱟᱱᱟ ᱾ ᱱᱚᱶᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱚᱭᱠᱚᱱᱴᱷᱚᱯᱩᱨ ᱵᱤᱨ ᱥᱩᱨ ᱨᱮ ᱥᱤᱞᱤᱜᱩᱲᱤ ᱣᱟᱨᱰ ᱱᱚᱢᱵᱚᱨ ᱔᱐ ᱨᱮ ᱮᱛᱚᱦᱚᱵ ᱟᱠᱟᱱᱟ ᱟᱨ ᱚᱱᱟ ᱛᱟᱭᱚᱢ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱛᱟᱞᱟᱛᱮ ᱞᱤᱸᱜᱤᱱ ᱛᱟᱭᱚᱢ ᱟᱨᱦᱚᱸ ᱵᱷᱟᱨᱚᱛ ᱨᱮ ᱵᱚᱞᱚ ᱟᱠᱟᱱᱟ ᱾ ᱱᱚᱶᱟ ᱫᱚ ᱮᱛᱚᱢ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱨᱮᱭᱟᱜ ᱠᱩᱢᱟᱨᱜᱚᱸᱡᱽ ᱵᱚᱱᱚᱛ ᱟᱨ ᱵᱟᱞᱩᱨᱜᱷᱟᱴ ᱵᱚᱱᱚᱛ ᱛᱟᱞᱟᱛᱮ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ ᱾ ᱜᱟᱰᱟ ᱫᱚ ᱚᱱᱟ ᱛᱟᱭᱚᱢ ᱟᱨᱦᱚᱸ ᱫᱚᱦᱚᱲᱟ ᱵᱟᱝᱞᱟᱫᱮᱥ ᱛᱮ ᱵᱚᱞᱚ ᱟᱠᱟᱱᱟ ᱾ ᱱᱚᱶᱟ ᱫᱚ ᱫᱤᱱᱡᱯᱩᱨ ᱦᱚᱱᱚᱛ ᱨᱮ ᱵᱟᱨᱭᱟ ᱱᱟᱹᱭ ᱨᱮ ᱦᱟᱹᱴᱤᱧ ᱟᱠᱟᱱᱟ - ᱜᱟᱵᱩᱨᱟ ᱟᱨ ᱠᱟᱝᱠᱨᱟ ᱾ ᱱᱚᱶᱟ ᱫᱚ ᱵᱚᱨᱮᱸᱫᱽᱨᱚ ᱵᱷᱩᱢᱤ ᱞᱤᱸᱜᱤᱱ ᱯᱟᱨᱚᱢ ᱠᱟᱛᱮ ᱪᱚᱞᱚᱱ ᱵᱤᱞ ᱨᱮ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ ᱾ ᱱᱚᱶᱟ ᱱᱟᱹᱭ ᱫᱚ ᱡᱟᱣᱜᱮ ᱡᱟᱹᱯᱩᱫ ᱫᱤᱱ ᱨᱮ ᱟᱭᱢᱟ ᱴᱚᱴᱷᱟ ᱨᱮ ᱰᱩᱵᱟᱹ ᱨᱮᱭᱟᱜ ᱚᱡᱮ ᱠᱟᱱ ᱨᱮᱦᱚᱸ ᱱᱚᱶᱟ ᱫᱚ ᱦᱟᱹᱠᱩ ᱥᱟᱵᱽ ᱨᱮᱭᱟᱜ ᱢᱤᱫᱴᱟᱝ ᱩᱯᱟᱹᱭ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ᱾ ᱱᱚᱶᱟ ᱱᱟᱹᱭ ᱨᱮᱭᱟᱜ ᱜᱩᱴ ᱡᱮᱞᱮᱧ ᱒᱔᱐ ᱢᱟᱭᱤᱞ (᱓᱙᱐ ᱠᱤᱞᱳᱢᱤᱴᱟᱨ) ᱾ ᱱᱟᱹᱭ ᱨᱮᱭᱟᱜ ᱡᱚᱛᱚᱠᱷᱚᱱ ᱠᱷᱟᱹᱫᱽᱨᱤ ᱫᱚ ᱦᱩᱭᱩᱜ ᱠᱟᱱᱟ 99 feet (30 m) ᱾ ᱮᱛᱚᱦᱚᱵ ᱱᱟᱜᱟᱢ ᱟᱛᱨᱟᱭ ᱢᱟᱲᱟᱝ ᱨᱮ ᱠᱚᱧᱮ ᱵᱟᱝᱞᱟ ᱨᱮᱭᱟᱜ ᱥᱚᱨᱮᱥ ᱱᱟᱹᱭ ᱛᱟᱦᱮᱸ ᱠᱟᱱᱟ ᱚᱡᱮ ᱫᱚ ᱱᱚᱶᱟ ᱫᱚ ᱛᱟᱦᱮᱸ ᱠᱟᱱᱟ ᱢᱩᱲᱩᱫ ᱫᱟᱜ ᱰᱟᱦᱟᱨ ᱡᱟᱦᱟᱸ ᱛᱟᱞᱟᱛᱮ ᱛᱤᱥᱛᱟ ᱨᱮᱭᱟᱜ ᱫᱟᱜ ᱜᱟᱝᱜᱟᱨᱮ ᱞᱤᱸᱜᱤᱱ ᱪᱟᱞᱟᱜ ᱠᱟᱱ ᱛᱟᱦᱮᱱᱟ ᱾ ᱢᱮᱱᱠᱷᱟᱱ ᱑᱗᱘᱗ ᱥᱮᱨᱢᱟ ᱨᱮ ᱛᱤᱥᱛᱟ ᱫᱚ ᱟᱡᱟᱜ ᱢᱟᱨᱮᱱᱟᱜ ᱚᱛ ᱠᱷᱚᱱ ᱮ ᱦᱟᱹᱴᱤᱧ ᱞᱮᱱᱟ ᱟᱨ ᱟᱡᱟᱜ ᱞᱟᱹᱜᱤᱫ ᱢᱤᱫᱴᱟᱝ ᱱᱟᱶᱟ ᱟᱨ ᱢᱟᱨᱟᱝ ᱫᱟᱜ ᱰᱟᱦᱟᱨ ᱮ ᱜᱮᱫ ᱵᱮᱱᱟᱣ ᱞᱮᱫᱟ ᱡᱟᱦᱟᱸ ᱛᱟᱞᱟᱛᱮ ᱱᱚᱣᱟ ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱨᱮ ᱥᱮᱴᱮᱨ ᱨᱮᱭᱟᱜ ᱰᱟᱦᱟᱨ ᱮ ᱧᱟᱢ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱠᱷᱚᱱ ᱟᱛᱨᱟᱭ ᱟᱡᱟᱜ ᱮᱱᱮᱢ ᱮ ᱟᱫ ᱟᱠᱟᱫᱟ ᱟᱨ ᱱᱤᱛ ᱱᱚᱶᱟ ᱨᱮᱭᱟᱜ ᱢᱟᱨᱮᱱᱟᱜ ᱢᱟᱨᱟᱝᱚᱜ ᱨᱮᱭᱟᱜ ᱟᱹᱰᱤ ᱠᱚᱢ ᱪᱤᱱᱦᱟᱹ ᱢᱮᱱᱟᱜᱼᱟ᱾ ᱾ ᱱᱚᱶᱟ ᱫᱚ ᱪᱚᱞᱚᱱ ᱵᱤᱞ ᱛᱟᱞᱟᱛᱮ ᱪᱟᱞᱟᱣ ᱠᱟᱛᱮ ᱨᱟᱡᱽᱥᱟᱦᱤ ᱠᱷᱚᱱ ᱦᱚᱱᱚᱛ ᱨᱮ ᱥᱮᱴᱮᱨᱚᱜᱼᱟ ᱟᱨ ᱱᱩᱨᱱᱚᱜᱚᱨ ᱟᱛᱳ ᱴᱷᱮᱱ ᱵᱟᱲᱟᱞ ᱨᱮ ᱥᱮᱴᱮᱨᱚᱜᱼᱟ ᱾ ᱢᱟᱲᱟᱝ ᱨᱮ ᱱᱚᱶᱟ ᱫᱚ ᱪᱚᱞᱚᱱ ᱵᱤᱞ ᱠᱷᱚᱱ ᱡᱟᱢᱩᱱᱟ ᱱᱟᱹᱭ ᱨᱮ ᱞᱤᱸᱜᱤᱱ ᱛᱟᱭᱚᱢ ᱮᱛᱚᱢ ᱟᱨ ᱥᱟᱢᱟᱝ ᱥᱮᱫ ᱢᱤᱫᱴᱟᱝ ᱰᱟᱦᱟᱨ ᱠᱚ ᱵᱟᱹᱜᱤᱭᱮᱫ ᱠᱟᱱ ᱛᱟᱸᱦᱮ ᱢᱮᱱᱠᱷᱟᱱ ᱱᱚᱶᱟ ᱢᱟᱨᱮᱱᱟᱜ ᱫᱟᱜ ᱰᱟᱦᱟᱨ ᱨᱮᱭᱟᱜ ᱛᱟᱞᱟ ᱦᱤᱸᱥ ᱵᱚᱲᱟᱞ ᱟᱨ ᱤᱪᱷᱟᱢᱚᱛᱤ ᱱᱟᱹᱭ ᱫᱟᱨᱟᱭ ᱛᱮ ᱢᱩᱪᱟᱹᱫ ᱟᱠᱟᱱᱟ , ᱡᱟᱦᱟᱸ ᱫᱚ ᱚᱱᱛᱨᱚᱭ ᱱᱟᱹᱭ ᱨᱮ ᱯᱚᱫᱽᱫᱟ ᱠᱟᱴ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱟᱹᱰᱤ ᱜᱟᱱ ᱥᱤᱞᱴ ᱨᱮᱭᱟᱜ ᱞᱤᱸᱜᱤᱱ ᱛᱮ ᱚᱵᱷᱟᱵ ᱞᱮᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱱᱟᱹᱭ ᱨᱮᱭᱟᱜ ᱫᱚᱠᱷᱤᱱ ᱦᱤᱸᱥ ᱱᱤᱛᱦᱚᱸ ᱵᱳᱭᱞᱢᱟᱨᱤ ᱨᱮ ᱤᱪᱟᱢᱚᱛᱤ ᱥᱟᱶ ᱱᱚᱶᱟ ᱨᱮᱭᱟᱜ ᱡᱳᱜᱟᱡᱳᱜ ᱠᱷᱚᱱ ᱧᱮᱞ ᱧᱟᱢᱚᱜᱼᱟ ᱱᱚᱶᱟ ᱫᱚ ᱚᱱᱟ ᱛᱟᱭᱚᱢ ᱰᱩᱞᱟᱭ ᱟᱨ ᱵᱮᱨᱟ ᱛᱟᱱ ᱛᱟᱞᱟᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱨᱚᱛᱟᱱᱜᱧᱡ ᱥᱳᱨ ᱨᱮ ᱯᱚᱫᱽᱫᱟ ᱨᱮ ᱰᱩᱵᱟᱹ ᱟᱠᱟᱱᱟ ᱾ ᱱᱚᱶᱟ ᱱᱟᱹᱭ ᱫᱚ ᱯᱟᱵᱽᱱᱟ ᱦᱚᱱᱚᱛ ᱨᱮ ᱱᱟᱹᱭ ᱨᱮᱭᱟᱜ ᱵᱚᱱᱚᱫᱚᱞ ᱨᱮᱭᱟᱜ ᱥᱚᱨᱮᱥ ᱧᱮᱞᱟᱱ ᱪᱤᱱᱦᱟᱹ ᱠᱟᱱᱟ᱾ ᱵᱟᱨᱦᱮ ᱡᱚᱱᱚᱲ ᱥᱟᱹᱠᱷᱭᱟᱹᱛ